               8.9.2021

               HR

               Službeni list Europske unije

               C 362/182

      P9_TA(2020)0160
      Osnivanje posebnog odbora o borbi protiv raka, njegove ovlasti, broj članova i trajanje mandata
      Odluka Europskog parlamenta od 18. lipnja 2020. o osnivanju, nadležnostima, brojčanom sastavu i trajanju mandata Posebnog odbora za borbu protiv raka (2020/2682(RSO))
      (2021/C 362/40)

         Europski parlament,

                  —

                  uzimajući u obzir Prijedlog odluke Konferencije predsjednika,

                  —

                  uzimajući u obzir komunikaciju Komisije od 11. prosinca 2019. naslovljenu „Europski zeleni plan” (COM(2019)0640),

                  —

                  uzimajući u obzir Rezoluciju od 15. siječnja 2020. o europskom zelenom planu (1),

                  —

                  uzimajući u obzir financijska sredstva EU-a za istraživanje i inovacije za razdoblje 2027. – 2021. (Obzor Europa),

                  —

                  uzimajući u obzir namjensku misiju programa Obzor Europa za borbu protiv raka,

                  —

                  uzimajući u obzir komunikaciju Komisije od 24. lipnja 2009. o borbi protiv raka: Europsko partnerstvo (COM(2009)0291),

                  —

                  uzimajući u obzir Preporuku 2003/878/EC Vijeća od 2. prosinca 2003. o probiru raka (2),

                  —

                  uzimajući u obzir Zaključke Vijeća od 22. svibnja 2008. smanjenju tereta oboljenja od raka,

                  —

                  uzimajući u obzir izvješće iz svibnja 2017.o provedbi Preporuke Vijeća o probiru raka,

                  —

                  uzimajući u obzir europske smjernice za probir raka dojke, raka vrata maternice i raka crijeva,

                  —

                  uzimajući u obzir ciljeve održivog razvoja Ujedinjenih naroda,

                  —

                  uzimajući u obzir svoju Rezoluciju od 10. travnja 2008. o borbi protiv raka u proširenoj Europskoj uniji (3)

                  —

                  uzimajući u obzir svoju Rezoluciju od 6. svibnja 2010. o Komunikaciji Komisije o borbi protiv raka: Europsko partnerstvo (4),

                  —

                  uzimajući u obzir Europski kodeks za borbu protiv raka (četvrto izdanje),

                  —

                  uzimajući u obzir aktivnosti i zaključke međustranačke interesne skupine Zastupnici u Europskom parlamentu protiv raka,

                  —

                  uzimajući u obzir članak 207. Poslovnika,

                  A.

                  budući da europska suradnja u prevenciji, dijagnozi, liječenju, istraživanju i drugim područjima očito pridonosi borbi protiv raka;

                  B.

                  budući da Ugovor o funkcioniranju Europske unije (UFEU) pruža niz pravnih osnova za djelovanje EU-a u području zdravlja, uključujući članak 114., u skladu s kojim na unutarnjem tržištu treba osigurati najvišu razinu zaštite zdravlja, sigurnosti, zaštite okoliša i zaštite potrošača, posebice vodeći računa o svakom novom razvoju utemeljenom na znanstvenim činjenicama, članak 168., u skladu s kojim se pri utvrđivanju i provedbi svih politika i aktivnosti Unije osigurava visok stupanj zaštite zdravlja ljudi, a djelovanje Unije, kojim se dopunjavaju nacionalne politike, usmjereno je prema poboljšanju javnog zdravlja, sprečavanju tjelesnih i duševnih bolesti i oboljenja te uklanjanju izvora opasnosti za fizičko i mentalno zdravlje ljudi, članak 181., kojim se od EU-a i država članica zahtijeva da koordiniraju svoje aktivnosti istraživanja i tehnološkog razvoja kako bi se osigurala koherentnost politika pojedinih država i politike Unije te podupiru inicijative kojima je cilj utvrđivanje smjernica i pokazatelja te razmjena najbolje prakse, kao i članak 191., u skladu s kojim politika Unije u području okoliša doprinosi zaštiti ljudskog zdravlja na temelju načela opreznosti, bez dovođenja u pitanje nadležnosti država članica u području zdravlja;

                  C.

                  budući da je rak drugi vodeći uzrok smrtnosti u državama članicama nakon kardiovaskularnih bolesti; budući da je 2015. u 28 država članica EU-a 1,3 milijuna ljudi umrlo od raka, što je činilo više od jedne četvrtine (25,4 %) ukupnog broja smrtnih slučajeva; budući da rak različito pogađa ljude ovisno o dobi, rodu, socio-ekonomskom statusu, genetici i drugim čimbenicima; budući da će se zbog demografskih promjena povećati učestalost raka u nadolazećim desetljećima;

                  D.

                  budući da rak ne utječe samo na pojedinačnog pacijenta, već i na njemu bliske osobe, obitelj, prijatelje, zajednicu i njegovatelje; budući da treba posvetiti pozornost izazovima, psihosocijalnim potrebama i zahtjevima tih osoba, a posebno utjecaju na njihovo mentalno zdravlje;

                  E.

                  budući da Svjetska zdravstvena organizacija (WHO) navodi niz ključnih čimbenika rizika koji se mogu spriječiti, a to su konzumacija duhana, fizička neaktivnost, nezdrava prehrana i pretilost, konzumacija alkohola, HPV i hepatitis B i C te Helicobacter pylori (H. pylori), onečišćenje okoliša, uključujući izloženost kemikalijama i onečišćenje zraka, karcinogene tvari na radnom mjestu i zračenje; budući da se prema podacima Svjetske zdravstvene organizacije 30 – 50 % svih slučajeva raka može spriječiti; budući da je prevencija najisplativija dugoročna strategija za kontrolu raka; budući da se prevencija raka povezanog s virusima može oslanjati na cijepljenje; budući da bi programe prevencije raka trebalo provoditi u okviru integriranog programa prevencije kroničnih bolesti s obzirom na to da je većina pojedinačnih čimbenika rizika jednaka kao kod drugih kroničnih bolesti; budući da će borba protiv onečišćenja okoliša biti dio cilja povezanog s nultom stopom onečišćenja, kako je predloženo u političkom programu Komisije;

                  F.

                  budući da je dokazana genetska predispozicija za rak zbog mutacija specifičnih gena; budući da je dostupno testiranje na te mutacije, a personalizirani pregledi učinkovit su način za smanjenje rizika od određenih vrsta raka;

                  G.

                  budući da programi otkrivanja raka, ako se provode na ispravan način, mogu donijeti ogromne koristi i odigrati svoju ulogu u širem kontekstu kontrole raka;

                  H.

                  budući da se države članice bore s prevencijom i liječenjem raka s obzirom na znatni i rastući ekonomski učinak te bolesti;

                  I.

                  budući da su istraživanja financirana javnim sredstvima ključan izvor znanstvenog napretka; budući da je snažna bioznanstvena industrija, vodeća na svjetskoj razini, također važna za jamčenje privatnog istraživanja i razvoja, koje je ključno u borbi protiv raka, no presudno je da kreatori politika uspostave odgovarajući okvir kako bi inovacije koristile svim pacijentima i štitile stanovništvo u cjelini; budući da bi na tome trebali surađivati javni i privatni sektor;

                  J.

                  budući da je rak i dalje jedan od glavnih izazova s kojima će se europski građani suočiti u budućnosti jer se predviđa da će se u sljedećih 25 godina rak dijagnosticirati kod više od 100 milijuna Europljana; budući da je od iznimne važnosti da i nacionalni i europski kreatori politika djeluju u cilju snažnije kontrole raka i dobrobiti svih Europljana;

                  K.

                  budući da postoje znatne nejednakosti među državama članicama i unutar njih u pogledu prevencije raka, ustanova za probir i liječenje, provedbe smjernica o najboljoj praksi utemeljenih na dokazima i rehabilitacije;

                  L.

                  budući da cijene lijekova mogu biti nepristupačne nekim građanima i zdravstvenim sustavima, a lijekovi za liječenje raka često su osobito skupi; budući da je jedna studija pokazala da su se ukupni izdaci za rak u razdoblju od 2010. do 2020. povećali za 26 %, dok će potrošnja na lijekove protiv raka do kraja godine porasti za 50 % (5);

                  1.

                  odlučuje osnovati Posebni odbor za borbu protiv raka sa sljedećim nadležnostima:

                              (a)

                              razmatranje mjera za jačanje pristupa u svakoj ključnoj fazi bolesti: prevencija, dijagnoza, liječenje, život osoba koje su preboljele rak i palijativna skrb, osiguravajući blisku povezanost s misijom za istraživanje raka u budućem programu Obzor Europa, s naglaskom na nadležnosti EU-a

                              (b)

                              razmatranje postojećih dostupnih dokaza i podataka te reagiranje na njih utvrđivanjem politika i prioriteta kojima se zadovoljavaju potrebe pacijenata

                              (c)

                              utvrđivanje slučajeva u kojima EU, u skladu s UFEU-om, može poduzeti konkretne korake za borbu protiv raka i u kojima su moguće samo preporuke državama članicama i razmjena najboljih praksi te usredotočivanje na konkretna djelovanja

                              (d)

                              procjenjivanje znanstvenih spoznaja o najboljoj mogućoj prevenciji raka i utvrđivanjem posebnih aktivnosti, uključujući strogu provedbu postojećeg zakonodavstva i utvrđivanje budućih mjera u području kontrole duhana, mjera za smanjenje pretilosti i poboljšanje prehrambenih navika, mjera za smanjenje konzumacije alkohola, mjera za povećanje cijepljenja i liječenja infekcija, mjera za smanjenje izloženosti kemikalijama, uključujući kumulativne učinke, onečišćenju zraka kako je navedeno u europskom zelenom planu i izloženosti karcinogenim tvarima na radnom mjestu te mjera za zaštitu od zračenja; evaluiranje mjerljivih učinaka takvih mjera kada je to moguće

                              (e)

                              analiziranje i ocjenjivanje ranog otkrivanja raka u obliku programa probira kako bi se osigurala brza i učinkovita provedba budućih revizija preporuke

                              (f)

                              procjenjivanje najboljeg mogućeg načina za potporu istraživanjima za jačanje prevencije, dijagnosticiranja, liječenja i inovacija, posebice radi provedbe nove misije za borbu protiv raka u okviru programa Obzor Europa; usredotočivanje na područja u kojima države članice same ne mogu biti dovoljno uspješne, na primjer u pogledu raka u dječjoj dobi ili rijetkih vrsta raka

                              (g)

                              razmatranje načina za potporu neprofitnim kliničkim ispitivanjima kako bi se poboljšalo liječenje u područjima koja farmaceutska industrija ne istražuje jer nisu dovoljno profitabilna

                              (h)

                              ocjenjivanje trenutačnog okvira farmaceutskog zakonodavstva i procjena jesu li potrebne promjene za bolje poticanje stvarnih inovacija i revolucionarne terapije za pacijente, posebno kako bi se evaluirale mogućnosti za poboljšanje liječenja raka kod djece te kako bi se u EU-u uskladila znanstveno utemeljena procjena učinkovitosti, dodane vrijednosti i omjera troškova i koristi svakog lijeka protiv raka, uključujući cjepiva protiv HPV-a i aplikacije e-zdravstva

                              (i)

                              procjenjivanje mogućnosti djelovanja, među ostalim, preko zakonodavstva, kako bi se osigurao razvoj zajedničkih standarda za poboljšanje interoperabilnosti zdravstvenih sustava, uključujući registre raka i potrebne strukture e-zdravstva, radi rješavanja raznih problema povezanih sa specijaliziranim terapijama, uključujući izbjegavanje nepotrebnih putovanja pacijenata

                              (j)

                              procjenjivanje provedbe Direktive o prekograničnoj zdravstvenoj skrbi i, ako je potrebno, predlaganje poboljšanja kako bi pacijenti mogli posjetiti liječnike specijaliste koji su najprikladniji za njihovu terapiju, bez nametanja nepotrebnih opterećenja

                              (k)

                              analiziranje i ocjenjivanje funkcioniranja europskih referentnih mreža, uključujući njihovu ulogu u prikupljanju i razmjeni znanja i najboljih praksi u području prevencije i kontrole rijetkih karcinoma

                              (l)

                              procjenjivanje mogućnosti djelovanja EU-a za olakšavanje transparentnosti cijena liječenja kako bi se poboljšala cjenovna pristupačnost i dostupnost lijekova protiv raka, spriječila nestašica lijekova te smanjile nejednakosti među državama članicama i unutar njih

                              (m)

                              procjenjivanje mogućnosti, u skladu s UFEU-om, da se povećaju prava pacijenata, uključujući prava u vezi s osobnim podacima (pravo na zaborav) i prava na nediskriminaciju (kako bi mogli nastaviti raditi i vratiti se na posao), prava na pristup očuvanju plodnosti i reproduktivnom liječenju, cjeloživotnom nadzoru i optimalnoj palijativnoj skrbi, kao i da se izbjegne psihološka ili financijska diskriminacija zbog genetskih predispozicija za rak

                              (n)

                              procjenjivanje mogućnosti poboljšanja kvalitete života pacijenata i njihovih obitelji

                              (o)

                              procjenjivanje mogućnosti potpore istraživanjima palijativne skrbi i poticanja intenzivnije razmjene najboljih praksi u području hospicijske i palijativne skrbi

                              (p)

                              davanje preporuka koje smatra potrebnima u pogledu politike Unije za borbu protiv raka kako bi se postigla visoka razina zaštite ljudskog zdravlja na temelju pristupa usmjerenog na pacijente; da u tu svrhu posjećuje i održava saslušanja s drugim institucijama EU-a i relevantnim agencijama te s međunarodnim i nacionalnim institucijama, nevladinim organizacijama i relevantnim industrijskim sektorima, uzimajući u obzir perspektivu niza dionika, uključujući stručnjake, pacijente i njihove bližnje; da preporučuje načine na koje bi se posebna sredstva EU-a trebala mobilizirati za postizanje tih ciljeva;

                  2.

                  naglašava da se sve preporuke Posebnog odbora moraju proslijediti nadležnom stalnom odboru Parlamenta, koji, ako je to potrebno, u skladu s njima mora i djelovati;

                  3.

                  odlučuje da se time neće utjecati na ovlasti, osoblje i dostupne resurse stalnih odbora Parlamenta nadležnih za pitanja koja se odnose na donošenje, praćenje i provedbu zakonodavstva Unije u pogledu nadležnosti Posebnog odbora neće i da se oni neće udvajati, i da će stoga ostati nepromijenjeni;

                  4.

                  odlučuje da svaki put kada rad posebnog odbora obuhvaća saslušanje u vezi s dokazima povjerljive prirode, svjedočenja koja uključuju osobne podatke, razmjene gledišta ili saslušanja nadležnih tijela o povjerljivim informacijama, uključujući znanstvene studije ili njihove dijelove kojima je odobren status povjerljivosti u skladu s člankom 63. Uredbe (EZ) br. 1107/2009 Europskog parlamenta i Vijeća (6), sjednice tog odbora moraju biti zatvorene za javnost; nadalje odlučuje da svjedoci i stručnjaci imaju pravo na davanje izjava ili svjedočenje iza zatvorenih vrata;

                  5.

                  odlučuje da se popis osoba pozvanih na javne sjednice, popis nazočnih te zapisnik s tih sjednica javno objavljuju;

                  6.

                  odlučuje da se povjerljivi dokumenti koje Posebni odbor zaprimi ocjenjuju u skladu s postupkom iz članka 221. Poslovnika Parlamenta te odlučuje da se te informacije koriste isključivo u svrhu sastavljanja završnog izvješća Posebnog odbora;

                  7.

                  odlučuje da se Posebni odbor sastoji od 33 člana;

                  8.

                  odlučuje da mandat Posebnog odbora traje 12 mjeseci, osim ako Parlament ne produži to razdoblje prije njegova isteka, te da njegov mandat počinje teći od datuma njegove konstituirajuće sjednice.

         (1)  Usvojeni tekstovi, P9_TA(2020)0005.

         (2)  SL L 327, 16.12.2003., str. 34.

         (3)  SL C 247 E, 15.10.2009., str. 11.

         (4)  SL C 81 E, 15.3.2011., str. 95.

         (5)  Prasad, V., Jesús, de K., Mailankody, S., „The high price of anti cancer drugs: origins, implications, barriers, solutions.” Nature Reviews Clinical Oncology, vol. 14 (2017.), str. 381 – 390.

         (6)  Uredba (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL L 309, 24.11.2009., str. 1.).


               8.9.2021

               HR

               Službeni list Europske unije

               C 362/189

      P9_TA(2020)0162
      Osnivanje posebnog odbora o umjetnoj inteligenciji u digitalnom dobu, njegove odgovornosti, broj članova i trajanje mandata
      Odluka Europskog parlamenta od 18. lipnja 2020. o osnivanju, nadležnostima, brojčanom sastavu i trajanju mandata Posebnog odbora za umjetnu inteligenciju u digitalnom dobu (2020/2684(RSO))
      (2021/C 362/42)

         Europski parlament,

                  —

                  uzimajući u obzir Prijedlog odluke Konferencije predsjednika,

                  —

                  uzimajući u obzir članak 207. Poslovnika,

                  A.

                  budući da Europska unija ima jasne nadležnosti u području digitalne agende i umjetne inteligencije u skladu s člancima 4., 13., 16., 26., 173., 179., 180., 181., 182., 186. i 187. Ugovora o funkcioniranju Europske unije,

                  B.

                  budući da bi djelovanje ovog Posebnog odbora trebalo biti usmjereno na cjeloviti pristup za donošenje zajedničkog i dugoročnog stajališta kojim se naglašavaju ključne vrijednosti i ciljevi EU-a povezani s umjetnom inteligencijom u digitalnom dobu;

                  C.

                  budući da je važno zajamčiti da je čovjek u središtu digitalne tranzicije te da je ona usklađena s Poveljom o temeljnim pravima Europske unije;

                  D.

                  budući da upotreba umjetne inteligencije podrazumijeva znatne izazove u pogledu temeljnih prava kao što su, između ostalog, zaštita osobnih podataka i pravo na privatnost, ali podrazumijeva i znatan tehnološki razvoj i uvođenje inovativnih rješenja;

                  E.

                  budući da će digitalna tranzicija utjecati na sve aspekte gospodarstva i društva;

                  F.

                  budući da će digitalizacija preobraziti našu industriju i tržišta, što zahtijeva prilagodbu postojećeg zakonodavstva;

                  G.

                  budući da je važno da Europska unija nastupa jednoglasno kako bi se izbjegla fragmentacija jedinstvenog tržišta koja proizlazi iz razlika u nacionalnom zakonodavstvu;

                  1.

                  odlučuje osnovati Poseban odbor za umjetnu inteligenciju u digitalnom dobu sa sljedećim strogo definiranim nadležnostima:

                              (a)

                              analizirati budući učinak umjetne inteligencije u digitalnom dobu na gospodarstvo EU-a, posebno na vještine, zapošljavanje, financijske tehnologije, obrazovanje, zdravstvo, promet, turizam, poljoprivredu, okoliš, obranu, industriju, energetiku i e-upravu;

                              (b)

                              dodatno istražiti izazove u provedbi umjetne inteligencije, kao i njezin doprinos vrijednosti poslovanja i gospodarskom rastu;

                              (c)

                              analizirati pristup trećih zemalja i njihov doprinos djelovanju Unije;

                              (d)

                              nadležnim stalnim odborima Parlamenta dostaviti ocjenu kojom se utvrđuju srednjoročni i dugoročni zajednički ciljevi EU-a te koja uključuje važne korake potrebne za njihovo postizanje, pri čemu se kao polazište koriste sljedeće komunikacije Komisije objavljene 19. veljače 2020.;

                                          —

                                          Izgradnja digitalne budućnosti Europe (COM(2020)0067),

                                          —

                                          Europska strategija za podatke (COM(2020)0066),

                                          —

                                          Bijela knjiga o umjetnoj inteligenciji – Europski pristup izvrsnosti i izgradnji povjerenja (COM(2020)0065),

                                          —

                                          Izvješće o utjecaju umjetne inteligencije, interneta stvari i robotike na sigurnost i odgovornost (COM(2020)0064),

                                    uključujući plan djelovanja „Europa spremna za digitalno doba”, u kojem će se definirati strateški plan EU-a kojim se utvrđuju srednjoročni i dugoročni zajednički ciljevi i važni koraci potrebni za njihovo postizanje;

                  2.

                  naglašava da se sve preporuke Posebnog odbora moraju proslijediti nadležnim stalnim odborima Parlamenta, te se, ako je to potrebno, u skladu s njima mora i djelovati;

                  3.

                  odlučuje da se time neće utjecati na ovlasti, osoblje i dostupne resurse stalnih odbora Parlamenta nadležnih za pitanja koja se odnose na donošenje, praćenje i provedbu zakonodavstva Unije u pogledu nadležnosti Posebnog odbora i da se oni neće udvajati, i da će stoga ostati nepromijenjeni;

                  4.

                  odlučuje da svaki put kada rad Posebnog odbora obuhvaća saslušanje u vezi s dokazima povjerljive prirode, svjedočenja koja uključuju osobne podatke, razmjene gledišta ili saslušanja nadležnih tijela o povjerljivim informacijama, uključujući znanstvene studije ili njihove dijelove kojima je odobren status povjerljivosti u skladu s člankom 63. Uredbe (EZ) br. 1107/2009 Europskog parlamenta i Vijeća (1), sjednice tog odbora moraju biti zatvorene za javnost; nadalje odlučuje da svjedoci i stručnjaci imaju pravo na davanje izjava ili svjedočenje iza zatvorenih vrata;

                  5.

                  odlučuje da se popis osoba pozvanih na javne sjednice, popis nazočnih te zapisnik s tih sjednica javno objavljuju;

                  6.

                  odlučuje da se povjerljivi dokumenti koje Posebni odbor zaprimi ocjenjuju u skladu s postupkom iz članka 221. Poslovnika Parlamenta; odlučuje da se te informacije koriste isključivo u svrhu sastavljanja završnog izvješća Posebnog odbora;

                  7.

                  odlučuje da se Posebni odbor sastoji od 33 člana;

                  8.

                  odlučuje da mandat Posebnog odbora traje 12 mjeseci i da taj mandat počinje teći od datuma njegove konstituirajuće sjednice;

                  9.

                  odlučuje da posebni odbor Parlamentu može podnijeti izvješće na sredini razdoblja te da predstavlja konačno izvješće koje sadrži činjenične nalaze i preporuke u vezi s mjerama i inicijativama koje treba poduzeti, ne dovodeći u pitanje nadležnosti stalnih odbora u skladu s Prilogom VI. Poslovniku.

         (1)  Uredba (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL L 309, 24.11.2009., str. 1.).


               8.9.2021

               HR

               Službeni list Europske unije

               C 362/191

      P9_TA(2020)0163
      Osnivanje istražnog odbora za ispitivanje navodnih kršenja i nepravilnosti u primjeni prava Unije u području zaštite životinja tijekom prijevoza u EU-u i izvan njega, njegove odgovornosti, broj članova i trajanje mandata
      Odluka Europskog parlamenta od 19. lipnja 2020. o osnivanju, nadležnostima, brojčanom sastavu i trajanju mandata istražnog odbora za ispitivanje navodnih kršenja i nepravilnosti u primjeni prava Unije u području zaštite životinja tijekom prijevoza unutar Unije i izvan nje (2020/2690(RSO))
      (2021/C 362/43)

         Europski parlament

                  —

                  uzimajući o obzir zahtjev 183 zastupnika za osnivanje istražnog odbora za ispitivanje navodnih povreda u primjeni prava Unije o prijevozu životinja unutar Unije i izvan nje,

                  —

                  uzimajući u obzir Prijedlog Konferencije predsjednika,

                  —

                  uzimajući u obzir članak 226. Ugovora o funkcioniranju Europske unije,

                  —

                  uzimajući u obzir Odluku 95/167/EZ, Euratom, EZUČ Europskog parlamenta, Vijeća i Komisije od 19. travnja 1995. o detaljnim odredbama o izvršavanju prava Europskog parlamenta na istragu (1),

                  —

                  uzimajući u obzir članak 4. stavak 3. Ugovora o Europskoj uniji,

                  —

                  uzimajući u obzir članak 17. stavak 1. Ugovora o Europskoj uniji,

                  —

                  uzimajući u obzir članak 13. Ugovora o funkcioniranju Europske unije,

                  —

                  uzimajući u obzir članak 258. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ) br. 1/2005 od 22. prosinca 2004. o zaštiti životinja tijekom prijevoza i s prijevozom povezanih postupaka i o izmjeni direktiva 64/432/EEZ i 93/119/EZ i Uredbe (EZ) br. 1255/97 (2),

                  —

                  uzimajući u obzir presudu Suda Europske unije od 23. travnja 2015. u predmetu C-424/13 (3),

                  —

                  uzimajući u obzir članak 208. Poslovnika,

                  1.

                  odlučuje osnovati istražni odbor za ispitivanje navodnih povreda prilikom primjene prava Unije vezano za primjenu Uredbe (EZ) br. 1/2005 u državama članicama i njezinu provedbu od strane Europske komisije;

                  2.

                  odlučuje da je istražni odbor zadužen za:

                              —

                              ispitivanje navodnog propusta Komisije da djeluje na temelju dokaza o teškim i sustavnim povredama Uredbe (EZ) br. 1/2005 do kojih dolazi prilikom prijevoza živih životinja kroz Uniju i u treće zemlje. Komisiju se redovito izvješćivalo o sustavnim i teškim povredama do kojih dolazi tijekom prijevoza živih životinja. Od 2007. Komisija je zaprimila oko 200 prijava o povredama Uredbe (EZ) br. 1/2005. Godine 2016. odvjetničko društvo Conte & Giacomini je, u ime Animal Welfare Foundationa/Tierschutzbund Züricha (AWF/TSB), podnijelo formalnu pritužbu Komisiji zbog povrede Uredbe (EZ) br. 1/2005 tijekom cestovnog prijevoza životinja iz Europe u Tursku (4), pozivajući Komisiju da otvori postupak zbog povrede prava protiv država članica uključenih u protuzakonitu praksu.

                              —

                              ispitivanje navodnog propusta Komisije da djelotvorno provede i država članica da djelotvorno primijene i provedu odredbe o dopuštenom prostoru i njegovoj visini utvrđene u članku 3. stavku 2. točki (g) i poglavlju II. točki 1.2, poglavlju III. točki 2.3 i poglavlju VII. Priloga I. Uredbi (EZ) br. 1/2005,

                              —

                              ispitivanje navodnog propusta Komisije da djelotvorno provede i država članica da djelotvorno primijene i provedu odredbe o dopuštenom odobrenju cestovnih prijevoznih sredstava i plovila za prijevoz stoke utvrđenu u člancima 7., 18. i 19. Uredbe(EZ) br. 1/2005,

                              —

                              ispitivanje navodnog propusta Komisije da djelotvorno provede i država članica da djelotvorno primijene i provedu odredbe o napajanju i hranjenju utvrđene u članku 3. drugom stavku, točki (h), poglavlju V., točki 1.4, točki 1.5 i točki 2.1 podtočkama (a) i (b) te poglavlju VI. točkama 1.3 i 2.2 Priloga I. Uredbi (EZ) br. 1/2005,

                              —

                              ispitivanje navodnog propusta Komisije da djelotvorno provede i država članica da djelotvorno primijene i provedu odredbe o stelji utvrđene u poglavlju II. točki 1.1 podtočki (h) i poglavlju VI. točki 1.2 Priloga I. Uredbi (EZ) br. 1/2005,

                              —

                              ispitivanje navodnog propusta Komisije da učinkovito provede i država članica da djelotvorno primijene i provedu odredbe o temperaturi i sustavu prozračivanja utvrđene u poglavlju II. točki 1.1 podtočki (b), poglavlju III. točki 2.6 i poglavlju VI. točki 3.1 Priloga I. Uredbi (EZ) br. 1/2005,

                              —

                              ispitivanje navodnog propusta Komisije da djelotvorno provede i država članica da djelotvorno primijene i provedu zabranu prijevoza životinja nesposobnih za putovanje utvrđenu u članku 3. drugom stavku točki (b) i poglavlju I. Priloga I. Uredbi (EZ) br. 1/2005,

                              —

                              ispitivanje navodnog propusta Komisije da djelotvorno provede i država članica da djelotvorno primijene i provedu odredbe o odvajanju određenih životinja utvrđene u poglavlju III. točki 1.12 Priloga I. Uredbi (EZ) br. 1/2005,

                              —

                              ispitivanje navodnog propusta Komisije da djelotvorno provede i država članica da djelotvorno primijene i provedu dodatne odredbe o dugom putovanju utvrđene u članku 14. i poglavlju IV. Priloga I. Uredbi (EZ) br. 1/2005,

                              —

                              ispitivanje navodnog propusta Komisije da djelotvorno provede i država članica da djelotvorno primijene i provedu odredbe o provjerama koje treba provesti utvrđene u članku 15. stavku 2. i članku 21. Uredbe (EZ) br. 1/2005,

                              —

                              ispitivanje navodnog propusta Komisije da djelotvorno provede i država članica da djelotvorno primijene i provedu obvezu nadležnih tijela država članica da, u slučaju povrede, poduzmu određene mjere i obavijeste o kršenju, utvrđenu u članku 26. Uredbe (EZ) br. 1/2005,

                              —

                              ispitivanje navodnog propusta Komisije da djelotvorno provede, i država članica da djelotvorno primijene i provedu, odredbe koje se odnose na obvezu nadležnog tijela da spriječi i smanji kašnjenje tijekom prijevoza, i poduzme odgovarajuće mjere u takvom slučaju, utvrđene u članku 22. Uredbe (EZ) br.1/2005,

                              —

                              ispitivanje navodnog propusta Komisije da djelotvorno provede, i država članica da djelotvorno primijene i provedu, odredbe koje se odnose na prijevoz životinje koje nisu odbijene od sise, utvrđene u poglavlju V. točki 1.4 podtočki (a) Prilogu I. Uredbi (EZ) br. 1/2005.

                              —

                              ispitivanje navodnog propusta Komisije da djelotvorno provede, i država članica da djelotvorno primijene i provedu, odredbe o pomorskom prijevozu živih životinja, uključujući postupke utovara i strukture na plovilima, utvrđene u člancima 19., 20. i 21. te poglavlju II. točkama 1. i 3., poglavlju III. točki 1. i poglavlju IV. Priloga I. Uredbi (EZ) br. 1/2005,

                              —

                              ispitivanje navodnog propusta Komisije da djelotvorno provede, i država članica da djelotvorno primijene i provedu, odredbe o prijevoznim sredstvima utvrđene poglavljem II. točkama 1., 2. i 5. Priloga I. Uredbi (EZ) br.1/2005,

                              —

                              ispitivanje navodnog propusta Komisije da djelotvorno provede, i država članica da djelotvorno primijene i provedu, odredbe o postupanju sa životinjama, uključujući radnje utovara i istovara utvrđene u članku 3. drugom stavku točki (e) i Poglavlju III. točkama 1.2, 1.3, 1.4, 1.6, 1.7, 1.8, 1.9 i 1.11 Priloga I. Uredbi (EZ) br. 1/2005,

                              —

                              ispitivanje navodnog propusta Komisije da djelotvorno provede, i država članica da djelotvorno primijene i provedu, odredbe o planiranju puta i planu puta utvrđene u članku 5. stavku 4., članku 8., članku 14. stavku 1. točkama (a), (b) i (c) i članku 21. stavku 2. te Prilogu II. Uredbi (EZ) br. 1/2005,

                              —

                              ispitivanje navodnog propusta Komisije da djelotvorno provede, i država članica da djelotvorno primijene i provedu, odredbe o dužnostima i obvezama nadležnih tijela država članica utvrđene u člancima 10. i 13. Uredbe (EZ) br. 1/2005,

                              —

                              ispitivanje navodnog propusta Komisije da djelotvorno provede, i država članica da djelotvorno primijene i provedu, Uredbu (EZ) br. 1/2005 izvan Unije, u skladu s presudom Suda Europske unije (peto vijeće) od 23. travnja 2015. u predmetu C-424/13; u svojoj presudi Sud Europske unije podsjetio je da se Uredbom (EZ) br. 1/2005 nameću stroge obveze ne samo za prijevoz živih kralježnjaka koji se odvija isključivo za području Unije, nego i za prijevoz čije je mjesto polaska na tom području, a odredište u trećim zemljama. Navedenom je presudom Sud presudio da nadležna tijela država članica trebaju osigurati usklađenost kada odobravaju putovanja koja se odvijaju u trećim zemljama,

                              —

                              ispitivanje mogućih povreda obveze lojalne suradnje utvrđene u članku 4. stavku 3. Ugovora o Europskoj uniji koje su relevantne za područje primjene ove istrage, u tu svrhu, konkretna procjena može li neka takva povreda proizaći iz navodnog nepoduzimanja odgovarajućih mjera sprečavanja primjene načina prijevoza skrivanjem identiteta krajnjih stvarnih vlasnika institucija Unije, nadležnih tijela i drugih posrednika i olakšavanjem povreda Uredbe (EZ) br. 1/2005,

                              —

                              ispitivanje navodnog propusta Komisije da pomogne OIE-ovoj misiji primjene međunarodnih normi o dobrobiti životinja tijekom prijevoza,

                              —

                              ispitivanje navodnog propusta Komisije da poštuje trgovinske vrijednosti Unije sadržane u njezinoj novoj trgovinskoj strategiji Trgovina za sve, osobito vezano za užasnu praksu prijevoza zabilježenu u trećim zemljama, kojom se ne ugrožava samo dobrobit životinja, nego i sigurnost hrane i javnog zdravlja,

                              —

                              davanje svih preporuka koje smatra potrebnima u ovom predmetu, uključujući, vezano za primjenu gore navedene presude Suda Europske unije u državama članicama;

                  3.

                  odlučuje da istražni odbor mora podnijeti svoje konačno izvješće u roku od 12 mjeseci od donošenja ove odluke;

                  4.

                  odlučuje da istražni odbor pri svojem radu treba uzeti u obzir sve relevantne promjene u okviru svoje nadležnosti do kojih dođe tijekom njegova mandata;

                  5.

                  odlučuje da o svim preporukama koje sastavi istražni odbor trebaju raspravljati nadležni stalni odbori;

                  6.

                  odlučuje da istražni odbor ima 30 članova;

                  7.

                  nalaže svojem predsjedniku da ovu odluku da na objavu u Službenom listu Europske unije.

         (1)  SL L 113, 19.5.1995., str. 1.

         (2)  SL L 3, 5.1.2005., str. 1.

         (3)  Presuda Suda Europske unije od 23. travnja 2015., Zuchtvieh-Export GmbH protiv Stadt Kempten, C-424/13, ECLI:EU:C:2015:259.

         (4)  (CHAP(2016) 01703 -01707-01708-01709-01710-01711-01712-01713-01714-01715-0171601 717-01718). U listopadu 2016. odvjetničko društvo Conte & Giacomini poslalo je Komisiji dopunu pritužbe.


title: Odluka Europskog ombudsmana od 9. studenoga 2020. o internim pravilima o ograničenju određenih prava ispitanika u vezi s obradom osobnih podataka

text:
                  10.12.2020

                  HR

                  Službeni list Europske unije

                  L 415/81

         ODLUKA EUROPSKOG OMBUDSMANA
         od 9. studenoga 2020.
         o internim pravilima o ograničenju određenih prava ispitanika u vezi s obradom osobnih podataka
         EUROPSKA OMBUDSMANICA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (1), a posebno njezin članak 25.,
         nakon savjetovanja s Europskim nadzornikom za zaštitu podataka,
         budući da:

                     (1)

                     Europski ombudsman ovlašten je provoditi administrativne istrage, preddisciplinske i disciplinske postupke te postupke suspenzije, u skladu s Pravilnikom o osoblju za dužnosnike Europske unije i Uvjetima zaposlenja ostalih službenika Europske unije utvrđenima u Uredbi Vijeća (EEZ, Euratom, EZUČ) br. 259/68 (2) („Pravilnik o osoblju”) i s Odlukom Europskog ombudsmana od 4. studenoga 2004. o usvajanju provedbenih odredbi o provođenju administrativnih istraga i disciplinskih postupaka. O predmetima obavještava i OLAF, prema potrebi.

                     (2)

                     Osoblje Europskog ombudsmana dužno je prijaviti moguća nezakonita djelovanja, uključujući prijevare i korupciju, koja su štetna za interese Unije. Osoblje je dužno prijaviti i ponašanja koja se odnose na obavljanje profesionalnih dužnosti koja mogu predstavljati ozbiljno nepoštovanje obveza dužnosnika Unije. To je uređeno Odlukom Europskog ombudsmana o unutarnjim pravilima o zviždačima od 20. veljače 2015.

                     (3)

                     Europski ombudsman uveo je politiku za djelotvorno sprječavanje i rješavanje stvarnih ili mogućih slučajeva psihološkog ili seksualnog uznemiravanja na radnome mjestu, kako je utvrđeno njegovom Odlukom od 18. prosinca 2017. Odlukom je utvrđen neformalni postupak u skladu s kojim se navodna žrtva uznemiravanja može obratiti „savjetnicima za etiku” Europskog ombudsmana i/ili Odboru za mirenje.

                     (4)

                     Europski ombudsman može provoditi i istrage mogućih povreda sigurnosnih pravila za klasificirane podatke Europske unije („EUCI”).

                     (5)

                     Europski ombudsman podliježe i unutarnjoj i vanjskoj reviziji svojih aktivnosti.

                     (6)

                     U kontekstu takvih administrativnih ispitivanja, revizija i istraga, Europski ombudsman surađuje s drugim institucijama, tijelima, uredima i agencijama Unije.

                     (7)

                     Europski ombudsman može surađivati s nacionalnim tijelima trećih zemalja i međunarodnim organizacijama, na njihov zahtjev ili na vlastitu inicijativu.

                     (8)

                     Europski ombudsman može surađivati i s javnim tijelima država članica EU-a, na njihov zahtjev ili na vlastitu inicijativu.

                     (9)

                     Europski ombudsman provodi istrage o navodnim slučajevima nepravilnosti u postupanju u aktivnostima institucija, tijela, ureda i agencija Unije, osim Suda Europske unije koji djeluje u okviru svoje sudske uloge. U tom kontekstu, Europski ombudsman možda će morati čuvati povjerljivost osobnih podataka sadržanih u dokumentima koje su pribavile stranke ili koji su pribavljeni tijekom istraga. Europski ombudsman možda će morati i zaštititi prava i slobode podnositelja pritužbi, kao i prava i slobode drugih uključenih osoba.

                     (10)

                     Da bi izvršio svoju zadaću, Europski ombudsman prikuplja i obrađuje relevantne informacije i nekoliko kategorija osobnih podataka, uključujući identifikacijske podatke fizičkih osoba, podatke za kontakt, profesionalne uloge i zadaće, informacije o privatnom i profesionalnom ponašanju i uspješnosti te financijske podatke. Europski ombudsman djeluje kao voditelj obrade podataka.

                     (11)

                     Na temelju Uredbe (EU) 2018/1725 („Uredba”), Europski je ombudsman stoga dužan ispitanicima pružiti informacije o tim aktivnostima obrade i poštovati njihova prava koja imaju kao ispitanici.

                     (12)

                     Od Europskog se obudsmana može zahtijevati da uskladi ta prava s ciljevima administrativnih ispitivanja, revizija, istraga i sudskih postupaka. Može se zahtijevati i da uspostavi ravnotežu između prava nekog ispitanika i temeljnih prava i sloboda drugih ispitanika. U tu svrhu, člankom 25. Uredbe Europskom ombudsmanu dana je mogućnost da, pod strogim uvjetima, ograniči primjenu članaka od 14. do 22., članaka 35. i 36. Uredbe, kao i članka 4. ako njegove odredbe odgovaraju pravima i obvezama predviđenima u člancima od 14. do 20. Osim ako su pravnim aktom donesenim na temelju Ugovora predviđena ograničenja, potrebno je donijeti interna pravila na temelju kojih Europski ombudsman ima pravo ograničiti ta prava.

                     (13)

                     Europski će ombudsman, primjerice, možda morati ograničiti informacije koje pruža nekom ispitaniku o obradi njegovih ili njezinih osobnih podataka u preliminarnoj fazi procjene neke administrativne istrage ili tijekom same istrage, prije mogućeg odbijanja predmeta ili u fazi preddisciplinskog postupka. Pružanje takvih informacija može u određenim okolnostima ozbiljno utjecati na sposobnost Europskog ombudsmana za djelotvorno provođenje istrage kad god, primjerice, postoji rizik da bi dotična osoba mogla uništiti dokaze ili utjecati na moguće svjedoke prije razgovora s njima. Europski ombudsman možda će morati i zaštititi prava i slobode svjedoka, kao i prava i slobode drugih uključenih osoba.

                     (14)

                     Moglo bi biti nužno zaštititi anonimnost svjedoka ili zviždača koji je tražio da se ne otkrije njegov identitet. U tom slučaju Europski ombudsman može odlučiti da će ograničiti pristup identitetu, izjavama i drugim osobnim podatcima tih osoba, u cilju zaštite njihovih prava i sloboda.

                     (15)

                     Moglo bi biti nužno zaštititi povjerljive informacije koje se odnose na zaposlenika koji se obratio savjetnicima za etiku Europskog ombudsmana i/ili Odboru za mirenje u kontekstu postupka zbog uznemiravanja. U tim slučajevima Europski ombudsman može odlučiti ograničiti pristup identitetu, izjavama i drugim osobnim podatcima navodne žrtve, navodnog uznemiravatelja i ostalih uključenih osoba, u cilju zaštite prava i sloboda svih uključenih osoba.

                     (16)

                     Europski će ombudsman, primjerice, možda morati ograničiti informacije koje pruža nekom ispitaniku navedene u pritužbi ili dokumentima istrage o obradi njegovih ili njezinih osobnih podataka tijekom istrage navodne nepravilnosti u postupanju u instituciji, tijelu, uredu ili agenciji EU-a. Pružanje takvih informacija može ozbiljno utjecati na sposobnost Europskog ombudsmana za djelotvorno provođenje istrage, kad god, primjerice, postoji rizik da bi dotična osoba mogla ugroziti istragu. Europski će ombudsman možda morati i zaštititi prava i slobode podnositelja pritužbe kao i prava i slobode drugih uključenih osoba.

                     (17)

                     Europski bi ombudsman trebao primjenjivati ograničenja samo kada su ona u skladu s biti temeljnih prava i sloboda i kada su strogo nužna i razmjerna mjera u demokratskom društvu. Europski bi ombudsman trebao pružiti obrazloženje kojim bi objasnio opravdanost tih ograničenja.

                     (18)

                     U skladu s načelom odgovornosti, Europski bi ombudsman trebao voditi evidenciju o primjeni ograničenja.

                     (19)

                     Kada obrađuje osobne podatke razmijenjene s drugim organizacijama u kontekstu svojih zadaća, Europski ombudsman i te organizacije trebali bi se međusobno savjetovati o mogućim razlozima za uvođenje ograničenja te o njihovoj nužnosti i razmjernosti, osim ako bi se time ugrozile aktivnosti Europskog ombudsmana.

                     (20)

                     U skladu s člankom 25. stavkom 6. Uredbe, voditelj obrade podataka mora obavijestiti ispitanike o osnovnim razlozima na kojima se temelji primjena ograničenja te o njihovu pravu na podnošenje pritužbe Europskom nadzorniku za zaštitu podataka (EDPS).

                     (21)

                     U skladu s člankom 25. stavkom 8. Uredbe, Europski ombudsman ima pravo odgoditi, izostaviti ili uskratiti obavješćivanje ispitanika o razlozima za primjenu ograničenja ako bi to na bilo koji način poništilo učinak ograničenja. Europski ombudsman trebao bi za svaki pojedinačni slučaj procijeniti hoće li se obavješćivanjem o ograničenju poništiti učinak ograničenja.

                     (22)

                     Europski ombudsman trebao bi ukinuti ograničenje čim se više ne primjenjuju uvjeti koji opravdavaju uvođenje ograničenja i redovito procjenjivati te uvjete.

                     (23)

                     U svrhu jamstva najveće zaštite prava i sloboda ispitanika te u skladu s člankom 44. stavkom 1. Uredbe, trebalo bi se pravodobno savjetovati sa službenikom za zaštitu podataka o svim ograničenjima koja se mogu primjenjivati te bi službenik za zaštitu podataka trebao provjeriti njihovu usklađenost s ovom Odlukom.

                     (24)

                     Člankom 16. stavkom 5. i člankom 17. stavkom 4. Uredbe predviđene su iznimke od prava ispitanika na informacije i od njihova prava pristupa. Ako se te iznimke primjenjuju, Europski ombudsman ne treba primjenjivati nikakvo ograničenje na temelju ove Odluke,

               ODLUČILA JE:

            Članak 1.
            Predmet i područje primjene

               1.   Ovom Odlukom utvrđuju se pravila o uvjetima pod kojima Europski ombudsman može na temelju članka 25. Uredbe ograničiti primjenu njezina članka 4., članaka od 14. do 22., članaka 35. i 36.

               2.   Ured Europskog ombudsmana, kao voditelja obrade podataka, zastupa Europski ombudsman.

            Članak 2.
            Ograničenja

               1.   Europski ombudsman može ograničiti primjenu članaka od 14. do 22., članaka 35. i 36. i članka 4. ako njezine odredbe odgovaraju pravima i obvezama predviđenima u člancima od 14. do 20.:

                           (a)

                           u skladu s člankom 25. stavkom 1. točkama (b), (c), (f), (g) i (h) Uredbe kada provodi administrativne istrage, preddisciplinske i disciplinske postupke te postupke suspenzije na temelju članka 86. i Priloga IX. Pravilnika o osoblju i Odluke Europskog ombudsmana od 4. studenoga 2004. o provođenju administrativnih istraga i disciplinskih postupaka i kad o predmetima obavještava OLAF;

                           (b)

                           u skladu s člankom 25. stavkom 1. točkom (h) Uredbe kada osigurava da zaposlenici Europskog ombudsmana mogu na povjerljiv način izvijestiti o činjenicama ako smatraju da postoje ozbiljne nepravilnosti kako je navedeno u Odluci Europskog ombudsmana od 20. veljače 2015. o unutarnjim pravilima u vezi sa zviždačima;

                           (c)

                           u skladu s člankom 25. stavkom 1. točkom (h) Uredbe kada osigurava da zaposlenici Europskog ombudsmana mogu izvijestiti savjetnike za etiku i/ili Odbor za mirenje u kontekstu postupka uznemiravanja kako je utvrđeno Odlukom Europskog ombudsmana o politici za sprječavanje i zaštitu od uznemiravanja u Uredu Ombudsmana;

                           (d)

                           u skladu s člankom 25. stavkom 1. točkama (c), (g) i (h) Uredbe kada provodi unutarnje revizije u odnosu na aktivnosti ili odjele Europskog ombudsmana;

                           (e)

                           u skladu s člankom 25. stavkom 1. točkama (c), (d), (g) i (h) Uredbe kada pruža pomoć drugim institucijama, tijelima, uredima i agencijama Unije ili od njih prima pomoć ili s njima surađuje u kontekstu aktivnosti navedenih u točkama od (a) do (d) ovog stavka i u skladu s relevantnim sporazumima o razini usluge, memorandumima o razumijevanju i sporazumima o suradnji;

                           (f)

                           u skladu s člankom 25. stavkom 1. točkama (c), (g) i (h) Uredbe kada pruža pomoć drugim nacionalnim tijelima trećih zemalja i međunarodnim organizacijama ili od njih prima pomoć ili s njima surađuje bilo na njihov zahtjev bilo na vlastitu inicijativu;

                           (g)

                           u skladu s člankom 25. stavkom 1. točkama (c), i (h) Uredbe kada pruža pomoć javnim tijelima država članica EU-a ili od njih prima pomoć ili s njima surađuje, na njihov zahtjev ili na vlastitu inicijativu;

                           (h)

                           u skladu s člankom 25. stavkom 1. točkom (e) Uredbe kada obrađuje osobne podatke u dokumentima koje su strane ili intervenijenti pribavili u kontekstu postupka pred Sudom Europske unije;

                           (i)

                           u skladu s člankom 25. stavkom 1. točkom (h) Uredbe kada provode istrage o navodnim slučajevima nepravilnosti u postupanju u aktivnostima institucija, tijela, ureda i agencija EU-a, u skladu s člankom 228. Ugovora o funkcioniranju Europske unije i Statutom i Provedbenim odredbama Europskog ombudsmana.

               2.   Ograničenjima se poštuje bit temeljnih prava i sloboda i smatraju se nužnima i razmjernima u demokratskom društvu.

               3.   Prije primjene ograničenja u svakom pojedinom slučaju primjenjuje se ispitivanje nužnosti i razmjernosti. Ograničenja su ograničena na ono što je strogo nužno za ostvarenje njihova cilja.

               4.   Za potrebe utvrđivanja odgovornosti, Europski ombudsman priprema evidenciju u kojoj navodi razloge za primjenu ograničenja, koji se od razloga navedenih u stavku 1. primjenjuju te koji je rezultat ispitivanja nužnosti i razmjernosti. Ta evidencija dio je registra koji se na zahtjev stavlja na raspolaganje EDPS-u. Europski ombudsman priprema periodična izvješća o primjeni članka 25. Uredbe.

               5.   Kada obrađuje osobne podatke primljene od drugih organizacija u kontekstu svojih zadaća, Europski se ombudsman savjetuje s tim organizacijama o mogućim razlozima za uvođenje ograničenja te o njihovoj nužnosti i razmjernosti, osim ako bi se time ugrozile aktivnosti Europskog ombudsmana.

            Članak 3.
            Rizici za prava i slobode ispitanika

               1.   Procjene rizika koji bi zbog uvođenja ograničenja nastali za prava i slobode ispitanika i podatci o razdoblju primjene tih ograničenja unose se u evidenciju aktivnosti obrade koju Europski ombudsman vodi na temelju članka 3Uredbe. Evidentiraju se i u svim procjenama učinka na zaštitu podataka u vezi s ograničenjima koja se provode na temelju članka 39. Uredbe.

               2.   Kad god Europski ombudsman procijeni nužnost i razmjernost nekog ograničenja, dužan je razmotriti moguće rizike za prava i slobode ispitanika.

            Članak 4.
            Zaštitne mjere i rokovi pohrane

               1.   Europski ombudsman primjenjuje zaštitne mjere kako bi spriječio zlouporabu osobnih podataka koji podliježu ili mogu biti podložni ograničenjima, nezakonit pristup tim podatcima ili njihov prijenos. Te zaštitne mjere uključuju tehničke i ustrojstvene mjere i detaljno su opisane, prema potrebi, u unutarnjim odlukama, postupcima i provedbenim pravilima Europskog ombudsmana. Zaštitne mjere uključuju sljedeće:

                           (a)

                           jasnu definiciju uloga, odgovornosti i postupovnih koraka;

                           (b)

                           prema potrebi, sigurno elektroničko okružje koje sprječava neovlaštenim osobama nezakonit i slučajan pristup elektroničkim podatcima ili prijenos tih podataka neovlaštenim osobama;

                           (c)

                           prema potrebi, sigurnu pohranu i obradu dokumenata u papirnatom obliku;

                           (d)

                           odgovarajuće praćenje ograničenja i redovito preispitivanje njihove primjene.

                     Preispitivanja iz točke (d) provode se najmanje svakih šest mjeseci.

               2.   Ograničenja se ukidaju čim prestanu postojati okolnosti koje ih opravdavaju.

               3.   Osobni podatci zadržavaju se u skladu s važećim pravilima Europskog ombudsmana o zadržavanju koja će se odrediti u evidencijama o zaštiti osobnih podataka koje se vode na temelju članka 31. Uredbe. Na kraju razdoblja zadržavanja osobni se podatci brišu, anonimiziraju ili prenose u arhiv u skladu s člankom 1Uredbe.

            Članak 5.
            Uključivanje službenika za zaštitu podataka

               1.   Službenik za zaštitu podataka Europskog ombudsmana obavještava se bez odlaganja kada god se prava ispitanika ograničavaju u skladu s ovom Odlukom. Omogućava mu se pristup povezanim evidencijama i svim dokumentima koji se odnose na činjenični ili pravni kontekst.

               2.   Službenik za zaštitu podataka Europskog ombudsmana može zatražiti preispitivanje primjene ograničenja. Europski ombudsman pisanim putem obavješćuje svojeg službenika za zaštitu podataka o ishodu tog preispitivanja.

               3.   Europski će ombudsman dokumentirati sudjelovanje službenika za zaštitu podataka u primjeni ograničenja, uključujući podatke koje s njim dijeli.

            Članak 6.
            Informiranje ispitanika o ograničenjima njihovih prava

               1.   Europski ombudsman u obavijestima o zaštiti podataka koje se objavljuju na njegovu mrežnom mjestu uključuje odjeljak u kojem se ispitanicima pružaju općenite informacije o mogućnosti ograničenja prava ispitanika u skladu s člankom 2. stavkom Te informacije obuhvaćaju prava koja mogu biti ograničena, razloge za moguću primjenu ograničenja i moguće trajanje ograničenja.

               2.   Europski ombudsman pojedinačno obavješćuje ispitanike, pisanim putem i bez nepotrebne odgode, o postojećim ili budućim ograničenjima njihovih prava. Europski ombudsman obavješćuje ispitanika o osnovnim razlozima na kojima se temelji primjena ograničenja, o njegovu pravu na savjetovanje sa službenikom za zaštitu podataka s ciljem osporavanja ograničenja te o njegovu pravu na podnošenje pritužbe EDPS-u.

               3.   Europski ombudsman može odgoditi, izostaviti ili uskratiti pružanje informacija o razlozima za ograničenje i pravu na podnošenje pritužbe EDPS-u ako bi se time poništio učinak ograničenja. Procjena opravdanosti navedenog odgađanja, izostavljanja ili uskraćivanja pružanja informacija provodi se za svaki pojedinačni slučaj. Europski ombudsman pruža informacije ispitaniku čim to pružanje informacija više ne poništava učinak ograničenja.

            Članak 7.
            Obavješćivanje ispitanika o povredi osobnih podataka

               1.   Kada Europski ombudsman ima obvezu obavijestiti o povredi podataka na temelju članka 35. stavka Uredbe, u iznimnim okolnostima takvu obavijest može u cijelosti ili djelomično ograničiti. U bilješci navodi razloge za ograničenje, pravnu osnovu u skladu s člankom 2. i procjenu nužnosti i razmjernosti ograničenja. Bilješku dostavlja EDPS-u u trenutku obavješćivanja o povredi osobnih podataka.

               2.   Ako više ne postoje razlozi za ograničenje, Europski ombudsman dotičnog ispitanika obavještava o povredi osobnih podataka i o glavnim razlozima ograničenja te o njegovu pravu na podnošenje pritužbe EDPS-u.

            Članak 8.
            Povjerljivost elektroničkih komunikacija

               1.   U iznimnim okolnostima Europski ombudsman može ograničiti pravo na povjerljivost elektroničkih komunikacija na temelju članka 36. Uredbe. Takva ograničenja moraju biti u skladu s Direktivom 2002/58/EZ Europskog parlamenta i Vijeća (3).

               2.   Kada Europski ombudsman ograniči pravo na povjerljivost elektroničkih komunikacija, on obavješćuje predmetnog ispitanika, u svojem odgovoru na njegov zahtjev, o osnovnim razlozima na kojima se temelji primjena ograničenja i o njegovu pravu na podnošenje pritužbe EDPS-u.

               3.   Europski ombudsman može odgoditi, izostaviti ili uskratiti pružanje informacija o razlozima za ograničenje i pravu na podnošenje pritužbe EDPS-u ako bi se time poništio učinak ograničenja. Procjena opravdanosti navedenog odgađanja, izostavljanja ili uskraćivanja pružanja informacija provodi se za svaki pojedinačni slučaj. Europski ombudsman pruža informacije ispitaniku čim to pružanje informacija više ne poništava učinak ograničenja.

            Članak 9.
            Stupanje na snagu
            Ova Odluka stupa na snagu dvadesetog dana od dana objave u Službenom listu Europske unije.

            Sastavljeno u Strasbourgu 9. studenoga 2020.

                  Za Europski ombudsman

               Emily O’REILLY

            (1)  SL L 295, 21.11.2018., str. 39.

            (2)  Uredba Vijeća (EEZ, Euratom, EZUČ) br. 259/68 od 29. veljače 1968. kojom se utvrđuje Pravilnik o osoblju za dužnosnike i Uvjeti zaposlenja ostalih službenika Europskih zajednica i kojom se uvode posebne mjere koje se privremeno primjenjuju na dužnosnike Komisije (SL L 56, 4.3.1968., str. 1.).

            (3)  Direktiva 2002/58/EZ Europskog parlamenta i Vijeća od 12. srpnja 2002. o obradi osobnih podataka i zaštiti privatnosti u području elektroničkih komunikacija (Direktiva o privatnosti i elektroničkim komunikacijama) (SL L 201, 31.7.2002., str. 37.).


Odluka Komisije od 03/12/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9449 - VAG / VARTA (CONSUMER BATTERY, CHARGERS AND PORTABLE POWER AND LIGHTING BUSINESS)) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 03/12/2020 u kojoj se određuje koncentracija kompatibilna sa zajedničkim tržištem (Predmet br. COMP/M.10031 - FSI / WTI / MEL) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 07/12/2020 u kojoj se određuje koncentracija kompatibilna sa zajedničkim tržištem (Predmet br. COMP/M.10027 - LONE STAR / MCCARTHY & STONE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 07/12/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9964 - EUROFIBER NEDERLAND / VATTENFALL WÄRME BERLIN / VATTENFALL BITSTREAM INFRASTRUCTURE) în temeiul Regulamentului (EZ) nr. 139/2004 al Consiliului (Vjerodostojan je samo tekst na njemačkom jeziku)


Odluka Komisije od 09/12/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9973 - SK CAPITAL PARTNERS / VENATOR MATERIALS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 26/11/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9907 - EXCLUSIVE NETWORKS / VERACOMP BUSINESS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 15/10/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9962 - MYLAN / ASPEN’S EU THROMBOSIS BUSINESS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 30/06/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9757 - PROVIDENCE / VOO / BRUTELE) în temeiul Regulamentului (EZ) nr. 139/2004 al Consiliului (Vjerodostojan je samo tekst na francuskom jeziku)


Odluka Komisije od 08/12/2020 u kojoj se određuje koncentracija kompatibilna sa zajedničkim tržištem (Predmet br. COMP/M.10032 - GOLDMAN SACHS GROUP / INSIGHT VENTURE MANAGEMENT / INHABITIQ PARENT) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 04/12/2020 u kojoj se određuje koncentracija kompatibilna sa zajedničkim tržištem (Predmet br. COMP/M.10019 - AP1 / AP3 / AP4 / TELIA CARRIER ENTITIES) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka (EU) 2020/1837 Europskog parlamenta od 13. svibnja 2020. o razrješnici za izvršenje proračuna Zajedničkog poduzeća za gorivne članke i vodik 2 za financijsku godinu 2018.

text:
               11.12.2020

               HR

               Službeni list Europske unije

               L 417/10

      ODLUKA (EU) 2020/1837 EUROPSKOG PARLAMENTA
      od 13. svibnja 2020.
      o razrješnici za izvršenje proračuna Zajedničkog poduzeća za gorivne članke i vodik 2 za financijsku godinu 2018.
      EUROPSKI PARLAMENT,

                  —

                  uzimajući u obzir završnu godišnju računovodstvenu dokumentaciju Zajedničkog poduzeća za gorivne članke i vodik 2 za financijsku godinu 2018.,

                  —

                  uzimajući u obzir godišnje izvješće Revizorskog suda o zajedničkim poduzećima EU-a za financijsku godinu 2018., kojemu su priloženi odgovori zajedničkih poduzeća (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je podnio Revizorski sud za financijsku godinu 2018., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 18. veljače 2020. o razrješnici koju Zajedničko poduzeće treba dobiti za izvršenje proračuna za financijsku godinu 2018. (05763/2019 – C9-0070/2019),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe (EZ, Euratom) br. 1605/2002 (3) Vijeća, a posebno njezin članak 209.,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (4), a posebno njezin članak 71.,

                  —

                  uzimajući u obzir Uredbu Vijeća (EU) br. 559/2014 od 6. svibnja 2014. o osnivanju Zajedničkog poduzeća za gorivne članke i vodik (5), a posebno njezin članak 12.,

                  —

                  uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (6),

                  —

                  uzimajući u obzir Delegiranu uredbu Komisije (EU) 2019/887 od 13. ožujka 2019. o oglednoj financijskoj uredbi za tijela javno-privatnog partnerstva iz članka 71. Uredbe (EU, Euratom) br. 2018/1046 Europskog parlamenta i Vijeća (7),

                  —

                  uzimajući u obzir članak 100. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor (A9-0030/2020),

         1.

            daje razrješnicu izvršnom direktoru Zajedničkog poduzeća za gorivne članke i vodik 2 za izvršenje proračuna Zajedničkog poduzeća za financijsku godinu 2018.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Zajedničkog poduzeća za gorivne članke i vodik 2, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            David Maria SASSOLI

               Glavni tajnik

            Klaus WELLE

         (1)  SL C 426, 18.12.2019., str. 1.

         (2)  SL C 426, 18.12.2019., str. 42.

         (3)  SL L 298, 26.10.2012., str. 1.

         (4)  SL L 193, 30.7.2018., str. 1.

         (5)  SL L 169, 7.6.2014., str. 108.

         (6)  SL L 38, 7.2.2014., str. 2.

         (7)  SL L 142, 29.5.2019., str. 16.


title: Odluka (EU) 2020/1838 Europskog parlamenta od 13. svibnja 2020. o zaključenju računovodstvene dokumentacije Zajedničkog poduzeća za gorivne članke i vodik 2 za financijsku godinu 2018.

text:
               11.12.2020

               HR

               Službeni list Europske unije

               L 417/12

      ODLUKA (EU) 2020/1838 EUROPSKOG PARLAMENTA
      od 13. svibnja 2020.
      o zaključenju računovodstvene dokumentacije Zajedničkog poduzeća za gorivne članke i vodik 2 za financijsku godinu 2018.
      EUROPSKI PARLAMENT,

                  —

                  uzimajući u obzir završnu godišnju računovodstvenu dokumentaciju Zajedničkog poduzeća za gorivne članke i vodik 2 za financijsku godinu 2018.,

                  —

                  uzimajući u obzir godišnje izvješće Revizorskog suda o zajedničkim poduzećima EU-a za financijsku godinu 2018., kojemu su priloženi odgovori zajedničkih poduzeća (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je podnio Revizorski sud za financijsku godinu 2018., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 18. veljače 2020. o razrješnici koju Zajedničko poduzeće treba dobiti za izvršenje proračuna za financijsku godinu 2018. (05763/2019 – C9-0070/2019),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe (EZ, Euratom) br. 1605/2002 (3) Vijeća, a posebno njezin članak 209.,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (4), a posebno njezin članak 71.,

                  —

                  uzimajući u obzir Uredbu Vijeća (EU) br. 559/2014 od 6. svibnja 2014. o osnivanju Zajedničkog poduzeća za gorivne članke i vodik (5), a posebno njezin članak 12.,

                  —

                  uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (6),

                  —

                  uzimajući u obzir Delegiranu uredbu Komisije (EU) 2019/887 od 13. ožujka 2019. o oglednoj financijskoj uredbi za tijela javno-privatnog partnerstva iz članka 71. Uredbe (EU, Euratom) 2018/1046 Europskog parlamenta i Vijeća (7),

                  —

                  uzimajući u obzir članak 100. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor (A9-0030/2020),

         1.

            odobrava zaključenje računovodstvene dokumentacije Zajedničkog poduzeća za gorivne članke i vodik 2 za financijsku godinu 2018.;

         2.

            nalaže svojem predsjedniku da ovu Odluku proslijedi izvršnom direktoru Zajedničkog poduzeća za gorivne članke i vodik 2, Vijeću, Komisiji i Revizorskom sudu te da je da na objavu u Službenom listu Europske unije (serija L).

               Predsjednik

            David Maria SASSOLI

               Glavni tajnik

            Klaus WELLE

         (1)  SL C 426, 18.12.2019., str. 1.

         (2)  SL C 426, 18.12.2019., str. 42.

         (3)  SL L 298, 26.10.2012., str. 1.

         (4)  SL L 193, 30.7.2018., str. 1.

         (5)  SL L 169, 7.6.2014., str. 108.

         (6)  SL L 38, 7.2.2014., str. 2.

         (7)  SL L 142, 29.5.2019., str. 16.


title: Odluka Vijeća (EU) 2020/2022 od 4. prosinca 2020. o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Priloga IV. (Energija) Sporazumu o EGP-u (Tekst značajan za EGP)

text:
                  11.12.2020

                  HR

                  Službeni list Europske unije

                  L 419/12

         ODLUKA VIJEĆA (EU) 2020/2022
         od 4. prosinca 2020.
         o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Priloga IV. (Energija) Sporazumu o EGP-u
         (Tekst značajan za EGP)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 194. u vezi s člankom 218. stavkom 9.,
         uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
         uzimajući u obzir prijedlog Europske komisije,
         budući da:

                     (1)

                     Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

                     (2)

                     Na temelju članka 98. Sporazuma o EGP-u Zajednički odbor EGP-a može odlučiti izmijeniti Prilog IV. Sporazumu o EGP-u.

                     (3)

                     Uredbu Komisije (EU) 2015/1222 (3) treba uključiti u Sporazum o EGP-u.

                     (4)

                     Prilog IV. Sporazumu o EGP-u trebalo bi stoga na odgovarajući način izmijeniti.

                     (5)

                     Stajalište Unije u okviru Zajedničkog odbora EGP-a trebalo bi se stoga temeljiti na nacrtu odluke Zajedničkog odbora EGP-a,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Zajedničkog odbora EGP-a o predloženoj izmjeni Priloga IV. (Energija) Sporazumu o EGP-u temelji se na nacrtu odluke Zajedničkog odbora EGP-a (4).

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 4. prosinca 2020.

                  Za Vijeće

                  Predsjednik

               M. ROTH

            (1)  SL L 305, 30.11.1994., str. 6.

            (2)  SL L 1, 3.1.1994., str. 3.

            (3)  Uredba Komisije (EU) 2015/1222 оd 24. srpnja 2015. o uspostavljanju smjernica za dodjelu kapaciteta i upravljanje zagušenjima (SL L 197, 25.7.2015., str. 24.).

            (4)  Vidjeti dokument ST 12929/20 na http://register.consilium.europa.eu.


title: Odluka Vijeća (EU) 2020/2023 od 4. prosinca 2020. o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Priloga IV. (Energija) Sporazumu o EGP-u (Tekst značajan za EGP)

text:
                  11.12.2020

                  HR

                  Službeni list Europske unije

                  L 419/13

         ODLUKA VIJEĆA (EU) 2020/2023
         od 4. prosinca 2020.
         o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Priloga IV. (Energija) Sporazumu o EGP-u
         (Tekst značajan za EGP)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 194. u vezi s člankom 218. stavkom 9.,
         uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
         uzimajući u obzir prijedlog Europske komisije,
         budući da:

                     (1)

                     Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

                     (2)

                     Na temelju članka 98. Sporazuma o EGP-u Zajednički odbor EGP-a može odlučiti izmijeniti Prilog IV. Sporazumu o EGP-u.

                     (3)

                     Uredbu Komisije (EU) 2017/1485 (3) treba uključiti u Sporazum o EGP-u.

                     (4)

                     Prilog IV. Sporazumu o EGP-u trebalo bi stoga na odgovarajući način izmijeniti.

                     (5)

                     Stajalište Unije u okviru Zajedničkog odbora EGP-a trebalo bi se stoga temeljiti na nacrtu odluke Zajedničkog odbora EGP-a,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Zajedničkog odbora EGP-a o predloženoj izmjeni Priloga IV. (Energija) Sporazumu o EGP-u temelji se na nacrtu odluke Zajedničkog odbora EGP-a (4).

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 4. prosinca 2020.

                  Za Vijeće

                  Predsjednik

               M. ROTH

            (1)  SL L 305, 30.11.1994., str. 6.

            (2)  SL L 1, 3.1.1994., str. 3.

            (3)  Uredba Komisije (EU) 2017/1485 od 2. kolovoza 2017. o uspostavljanju smjernica za pogon elektroenergetskog prijenosnog sustava (SL L 220, 25.8.2017., str. 1.).

            (4)  Vidjeti dokument ST 12933/20 na http://register.consilium.europa.eu.


title: Odluka Vijeća (EU) 2020/2024 od 4. prosinca 2020. o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Priloga IV. (Energija) Sporazumu o EGP-u (Tekst značajan za EGP)

text:
                  11.12.2020

                  HR

                  Službeni list Europske unije

                  L 419/14

         ODLUKA VIJEĆA (EU) 2020/2024
         od 4. prosinca 2020.
         o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Priloga IV. (Energija) Sporazumu o EGP-u
         (Tekst značajan za EGP)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 194. u vezi s člankom 218. stavkom 9.,
         uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
         uzimajući u obzir prijedlog Europske komisije,
         budući da:

                     (1)

                     Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

                     (2)

                     Na temelju članka 98. Sporazuma o EGP-u Zajednički odbor EGP-a može odlučiti izmijeniti Prilog IV. Sporazumu o EGP-u.

                     (3)

                     Uredbu Komisije (EU) 2016/1719 (3) treba uključiti u Sporazum o EGP-u.

                     (4)

                     Prilog IV. Sporazumu o EGP-u trebalo bi stoga na odgovarajući način izmijeniti.

                     (5)

                     Stajalište Unije u okviru Zajedničkog odbora EGP-a trebalo bi se stoga temeljiti na nacrtu odluke Zajedničkog odbora EGP-a,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Zajedničkog odbora EGP-a o predloženoj izmjeni Priloga IV. (Energija) Sporazumu o EGP-u temelji se na nacrtu odluke Zajedničkog odbora EGP-a (4).

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 4. prosinca 2020.

                  Za Vijeće

                  Predsjednik

               M. ROTH

            (1)  SL L 305, 30.11.1994., str. 6.

            (2)  SL L 1, 3.1.1994., str. 3.

            (3)  Uredba Komisije (EU) 2016/1719 оd 26. rujna 2016. o uspostavljanju smjernica za dugoročnu dodjelu kapaciteta (SL L 259, 27.9.2016., str. 42.).

            (4)  Vidjeti dokument ST 12938/20 na http://register.consilium.europa.eu.


title: Odluka (EU) 2020/1843 Europskog parlamenta od 13. svibnja 2020. o razrješnici za izvršenje proračuna Zajedničkog poduzeća za bioindustriju za financijsku godinu 2018.

text:
               11.12.2020

               HR

               Službeni list Europske unije

               L 417/27

      ODLUKA (EU) 2020/1843 EUROPSKOG PARLAMENTA
      od 13. svibnja 2020.
      o razrješnici za izvršenje proračuna Zajedničkog poduzeća za bioindustriju za financijsku godinu 2018.
      EUROPSKI PARLAMENT,

                  —

                  uzimajući u obzir završnu godišnju računovodstvenu dokumentaciju Zajedničkog poduzeća za bioindustriju za financijsku godinu 2018.,

                  —

                  uzimajući u obzir godišnje izvješće Revizorskog suda o zajedničkim poduzećima EU-a za financijsku godinu 2018., kojemu su priloženi odgovori zajedničkih poduzeća (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je podnio Revizorski sud za financijsku godinu 2018., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 18. veljače 2020. o razrješnici koju Zajedničko poduzeće treba dobiti za izvršenje proračuna za financijsku godinu 2018. (05763/2019 – C9-0068/2019),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 209.,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (4), a posebno njezin članak 71.,

                  —

                  uzimajući u obzir Uredbu Vijeća (EU) br. 560/2014 od 6. svibnja 2014. o osnivanju zajedničkog poduzeća za bioindustriju (5), a posebno njezin članak 12.,

                  —

                  uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (6),

                  —

                  uzimajući u obzir Delegiranu uredbu Komisije (EU) 2019/887 od 13. ožujka 2019. o oglednoj financijskoj uredbi za tijela javno-privatnog partnerstva iz članka 71. Uredbe (EU, Euratom) 2018/1046 Europskog parlamenta i Vijeća (7),

                  —

                  uzimajući u obzir članak 100. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor (A9-0034/2020),

         1.

            daje razrješnicu izvršnom direktoru Zajedničkog poduzeća za bioindustriju za izvršenje proračuna Zajedničkog poduzeća za financijsku godinu 2018.;

         2.

            iznosi svoja opažanja u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Zajedničkog poduzeća za bioindustriju, Vijeću, Komisiji i Revizorskom sudu te ih da na objavu u Službenom listu Europske unije (serija L).

               Predsjednik

            David Maria SASSOLI

               Glavni tajnik

            Klaus WELLE

         (1)  SL C 426, 18.12.2019., str. 1.

         (2)  SL C 426, 18.12.2019., str. 24.

         (3)  SL L 298, 26.10.2012., str. 1.

         (4)  SL L 193, 30.7.2018., str. 1.

         (5)  SL L 169, 7.6.2014., str. 130.

         (6)  SL L 38, 7.2.2014., str. 2.

         (7)  SL L 142, 29.5.2019., str. 16.


title: Odluka (EU) 2020/1844 Europskog parlamenta od 13. svibnja 2020. o zaključenju računovodstvene dokumentacije Zajedničkog poduzeća za bioindustriju za financijsku godinu 2018.

text:
               11.12.2020

               HR

               Službeni list Europske unije

               L 417/29

      ODLUKA (EU) 2020/1844 EUROPSKOG PARLAMENTA
      od 13. svibnja 2020.
      o zaključenju računovodstvene dokumentacije Zajedničkog poduzeća za bioindustriju za financijsku godinu 2018.
      EUROPSKI PARLAMENT,

                  —

                  uzimajući u obzir završnu godišnju računovodstvenu dokumentaciju Zajedničkog poduzeća za bioindustriju za financijsku godinu 2018.,

                  —

                  uzimajući u obzir godišnje izvješće Revizorskog suda o zajedničkim poduzećima EU-a za financijsku godinu 2018., kojemu su priloženi odgovori zajedničkih poduzeća (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je podnio Revizorski sud za financijsku godinu 2018., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 18. veljače 2020. o razrješnici koju Zajedničko poduzeće treba dobiti za izvršenje proračuna za financijsku godinu 2018. (05763/2019 – C9-0068/2019),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 209.,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (4), a posebno njezin članak 71.,

                  —

                  uzimajući u obzir Uredbu Vijeća (EU) br. 560/2014 od 6. svibnja 2014. o osnivanju zajedničkog poduzeća za bioindustriju (5), a posebno njezin članak 12.,

                  —

                  uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (6),

                  —

                  uzimajući u obzir Delegiranu uredbu Komisije (EU) 2019/887 od 13. ožujka 2019. o oglednoj financijskoj uredbi za tijela javno-privatnog partnerstva iz članka 71. Uredbe (EU, Euratom) br. 2018/1046 Europskog parlamenta i Vijeća (7),

                  —

                  uzimajući u obzir članak 100. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor (A9-0034/2020),

         1.

            odobrava zaključenje računovodstvene dokumentacije Zajedničkog poduzeća za bioindustriju za financijsku godinu 2018.;

         2.

            nalaže svojem predsjedniku da ovu Odluku proslijedi izvršnom direktoru Zajedničkog poduzeća za bioindustriju, Vijeću, Komisiji i Revizorskom sudu te da je da na objavu u Službenom listu Europske unije (serija L).

               Predsjednik

            David Maria SASSOLI

               Glavni tajnik

            Klaus WELLE

         (1)  SL C 426, 18.12.2019., str. 1.

         (2)  SL C 426, 18.12.2019., str. 24.

         (3)  SL L 298, 26.10.2012., str. 1.

         (4)  SL L 193, 30.7.2018., str. 1.

         (5)  SL L 169, 7.6.2014., str. 130.

         (6)  SL L 38, 7.2.2014., str. 2.

         (7)  SL L 142, 29.5.2019., str. 16.


title: Odluka Vijeća (EU) 2020/2026 od 4. prosinca 2020. o stajalištu koje treba zauzeti u ime Europske unije u okviru Glavnog vijeća Svjetske trgovinske organizacije u pogledu donošenja odluke o izuzimanju određene kupnje prehrambenih proizvoda od primjene zabrana ili ograničenja izvoza

text:
                  11.12.2020

                  HR

                  Službeni list Europske unije

                  L 419/16

         ODLUKA VIJEĆA (EU) 2020/2026
         od 4. prosinca 2020.
         o stajalištu koje treba zauzeti u ime Europske unije u okviru Glavnog vijeća Svjetske trgovinske organizacije u pogledu donošenja odluke o izuzimanju određene kupnje prehrambenih proizvoda od primjene zabrana ili ograničenja izvoza
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Sporazum iz Marakeša o osnivanju Svjetske trgovinske organizacije iz 1994. („Sporazum o WTO-u”) Unija je sklopila 22. prosinca 1994. Odlukom Vijeća 94/800/EZ (1) i stupio je na snagu 1. siječnja 1995.

                     (2)

                     Na temelju članka IV. stavka 1. Sporazuma o WTO-u Ministarska konferencija WTO-a ovlaštena je donositi odluke, na zahtjev članice, o svim pitanjima iz bilo kojeg od multilateralnih trgovinskih sporazuma.

                     (3)

                     Na temelju članka IV. stavka 2. Sporazuma o WTO-u u razdobljima između sastanaka Ministarske konferencije njezine zadaće obavlja Glavno vijeće WTO-a.

                     (4)

                     Na temelju članka IX. stavka 1. Sporazuma o WTO-u WTO prema mogućnosti nastavlja praksu odlučivanja konsenzusom.

                     (5)

                     Od Glavnog vijeća WTO-a moglo bi se zatražiti da na sastanku u prosincu 2020. ili na jednom od sljedećih sastanaka u 2021. razmotri i usvoji prijedlog s ciljem da se od zabrana i ograničenja izvoza izuzimu prehrambeni proizvodi koje u nekomercijalne humanitarne svrhe kupuje Svjetski program Ujedinjenih naroda (UN) za hranu.

                     (6)

                     Člankom XI. stavkom 2. točkom (a) Općeg sporazuma o carinama i trgovini iz 1947. (GATT-a iz 1994.) članicama WTO-a dopušteno je privremeno primjenjivati zabrane ili ograničenja izvoza, u posebnim okolnostima, radi sprečavanja ili smanjenja kritičnog manjka prehrambenih proizvoda ili drugih proizvoda koji su za njih od ključne važnosti. Člankom 12. Sporazuma WTO-a o poljoprivredi, koji je dio GATT-a iz 1994., utvrđeni su dodatni uvjeti koje članice WTO-a u takvim slučajevima moraju poštovati. Tijekom pandemije bolesti COVID-19 članice WTO-a pribjegle su takvim restriktivnim mjerama koje mogu utjecati i na prehrambene proizvode kupljene u nekomercijalne humanitarne svrhe.

                     (7)

                     Humanitarnu kupnju koju obavlja Svjetski program UN-a za hranu trebalo bi izuzeti od zabrana i ograničenja izvoza s obzirom na prijeku potrebu za humanitarnom potporom koju pruža Svjetski program UN-a za hranu i koja je tijekom pandemije bolesti COVID-19 postala još važnija.

                     (8)

                     Primjereno je utvrditi stajalište koje treba zauzeti u ime Unije na relevantnom budućem sastanku Glavnog vijeća WTO-a u pogledu donošenja odluke o prijedlogu s ciljem da se od izvoznih zabrana i ograničenja izuzmu prehrambeni proizvodi koje u nekomercijalne humanitarne svrhe kupuje Svjetski program UN-a za hranu jer bi takva odluka bila obvezujuća za Uniju,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Glavnog vijeća Svjetske trgovinske organizacije (WTO) na sastanku u prosincu 2020. ili na jednom od sljedećih sastanaka u 2021. jest da se priključi konsenzusu, u slučaju da se postigne konsenzus među članicama WTO-a, o odluci o izuzimanju prehrambenih proizvoda koje je Svjetski program za hranu kupio u nekomercijalne humanitarne svrhe od primjene zabrana ili ograničenja izvoza.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 4. prosinca 2020.

                  Za Vijeće

                  Predsjednik

               M. ROTH

            (1)  Odluka Vijeća 94/800/EZ od 22. prosinca 1994. o sklapanju u ime Europske zajednice, s obzirom na pitanja iz njezine nadležnosti, sporazuma postignutih u Urugvajskom krugu multilateralnih pregovora (1986.–1994.) (SL L 336, 23.12.1994., str. 1.).


title: Odluka Vijeća (EU) 2020/2027 od 7. prosinca 2020. o stajalištu koje treba zauzeti u ime Europske unije u okviru Vijeća za pridruživanje EU – Srednja Amerika u pogledu izmjena Dodatka 2. Prilogu II. te uvođenja Napomena s objašnjenjima uz članke 15., 16., 19., 20. i 30. Priloga II. Sporazumu o pridruživanju između Europske unije i njezinih država članica, s jedne strane, i Srednje Amerike, s druge strane te o stavljanju izvan snage odluka (EU) 2016/1001 i (EU) 2016/1336

text:
                  11.12.2020

                  HR

                  Službeni list Europske unije

                  L 419/18

         ODLUKA VIJEĆA (EU) 2020/2027
         od 7. prosinca 2020.
         o stajalištu koje treba zauzeti u ime Europske unije u okviru Vijeća za pridruživanje EU – Srednja Amerika u pogledu izmjena Dodatka 2. Prilogu II. te uvođenja Napomena s objašnjenjima uz članke 15., 16., 19., 20. i 30. Priloga II. Sporazumu o pridruživanju između Europske unije i njezinih država članica, s jedne strane, i Srednje Amerike, s druge strane te o stavljanju izvan snage odluka (EU) 2016/1001 i (EU) 2016/1336
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Sporazum o pridruživanju između Europske unije i njezinih država članica, s jedne strane, i Srednje Amerike, s druge strane („Sporazum”) Unija je potpisala u skladu s Odlukom Vijeća 2012/734/EU (1). U skladu s člankom 353. stavkom 4. Sporazuma njegov dio IV. privremeno se primjenjuje od 1. kolovoza 2013. između Unije i Nikaragve, Hondurasa i Paname, od 1. listopada 2013. između Unije i El Salvadora i Kostarike te od 1. prosinca 2013. između Unije i Gvatemale.

                     (2)

                     U skladu s člankom 36. Priloga II. Sporazumu, koji se odnosi na definiciju pojma „proizvodi s podrijetlom” i metode administrativne suradnje, Vijeće za pridruživanje osnovano člankom 4. Sporazuma može donijeti odluku o izmjeni odredaba dodataka Prilogu II. U skladu s člankom 37. Priloga II. Sporazumu Vijeće za pridruživanje može odobriti Napomene s objašnjenjima u pogledu tumačenja, primjene i upravljanja Prilogom II.

                     (3)

                     Vijeće za pridruživanje treba donijeti odluku o izmjeni Dodatka 2. (Popis obrada ili prerada koje je potrebno obaviti na materijalima bez podrijetla kako bi dobiveni proizvod stekao status proizvoda s podrijetlom) Prilogu II., koji se temelji na Harmoniziranom sustavu (HS) iz 2007., kako bi se pravila o podrijetlu za pojedinačne proizvode uskladila s ažuriranim HS-om kako se primjenjuje od 2017. To usklađivanje uključuje izmjene koje su HS-om iz 2012. i nesuštinskim izmjenama HS-a iz 2017. uvedene u pogledu pravila o za pojedinačne proizvode iz Dodatka 2. Uzimajući u obzir broj izmjena koje je potrebno izvršitti u Dodatku 2., radi jasnoće taj bi dodatak trebalo u cijelosti zamijeniti.

                     (4)

                     Vijeće za pridruživanje treba donijeti i odluku o uvođenju Napomena s objašnjenjima uz članke 15., 16., 19., 20. i 30. Priloga II. Sporazumu kako bi se osigurala transparentnost i usklađenost primjene pravila o podrijetlu u pogledu potvrde o prometu robe EUR.1, izjava na računu, ovlaštenih izvoznika i verifikacije dokaza o podrijetlu.

                     (5)

                     Donošenje dviju odluka Vijeća za pridruživanje očekuje se do kraja 2021.

                     (6)

                     Primjereno je utvrditi stajalište koje treba zauzeti u ime Unije u okviru Vijeća za pridruživanje jer će te dvije odluke Vijeća za pridruživanje proizvoditi pravne učinke u Uniji.

                     (7)

                     Primjereno je i staviti izvan snage odluke Vijeća (EU) 2016/1001 (2) i (EU) 2016/1336 (3), kojima se utvrđuju stajališta koja treba zauzeti u ime Unije o aktima koje Vijeće za pridruživanje više ne treba donijeti.

                     (8)

                     Stajalište Unije u okviru Vijeća za pridruživanje trebalo bi se stoga temeljiti na nacrtima dviju odluka Vijeća za pridruživanje,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Vijeća za pridruživanje u pogledu izmjena Dodatka 2. Prilogu II. te uvođenja Napomena s objašnjenjima uz članke 15., 16., 19., 20. i 30. Priloga II. Sporazumu temelji se na nacrtima dviju odluka Vijeća za pridruživanje (4).

            Članak 2.
            Odluke (EU) 2016/1001 i (EU) 2016/1336 stavljaju se izvan snage.

            Članak 3.
            Dvije odluke Vijeća za pridruživanje navedene u članku 1. nakon donošenja objavljuju se u Službenom listu Europske unije.

            Članak 4.
            Ova Odluka stupa na snagu na dan donošenja.
            Prestaje važiti 31. prosinca 2021.

            Sastavljeno u Bruxellesu 7. prosinca 2020.

                  Za Vijeće

                  Predsjednik

               M. ROTH

            (1)  Odluka Vijeća 2012/734/EU od 25. lipnja 2012. o potpisivanju, u ime Europske unije, Sporazuma o pridruživanju između Europske unije i njezinih država članica, s jedne strane, i Srednje Amerike, s druge strane, te o privremenoj primjeni dijela IV. Sporazuma koji se odnosi na trgovinska pitanja (SL L 346, 15.12.2012., str. 1.).

            (2)  Odluka Vijeća (EU) 2016/1001 od 20. lipnja 2016. o stajalištu koje treba zauzeti u ime Europske unije u okviru Vijeća za pridruživanje EU-Srednja Amerika u pogledu Napomena s objašnjenjima uz članak 15. Priloga II. Sporazumu o pridruživanju između Europske unije i njezinih država članica, s jedne strane, i Srednje Amerike, s druge strane (SL L 164, 22.6.2016., str. 15.).

            (3)  Odluka Vijeća (EU) 2016/1336 od 18. srpnja 2016. o stajalištu koje treba zauzeti u ime Europske unije u okviru Vijeća za pridruživanje EU-Srednja Amerika u pogledu zamjene Dodatka 2. Prilogu II. Sporazumu o pridruživanju između Europske unije i njezinih država članica, s jedne strane, i Srednje Amerike, s druge strane (SL L 212, 5.8.2016., str. 8.).

            (4)  Vidjeti dokumente ST 11697/20 i ST 11699/20 na http://register.consilium.europa.eu.